Mégsem a Tamu Massif lehet a legnagyobb ismert tûzhányó a bolygónkon
Hat éve, 2013-ban robbant be a köztudatba: egy amerikai kutatócsoport felfedezte a bolygó legnagyobb ismert egyedi tûzhányóját. A Tamu Massif méretei miatt akkor „ellopta az elsõségért járó koronát" a hawaii Mauna Loatól, mert a tenger alatti pajzsvulkán területe több mint 300 ezer négyzetkilométer, vagyis több mint háromszorosa Magyarország területének. Ám a Nature Geoscience tudományos lapban most megjelent publikáció szerint "nem is egy igazi vulkán".
A Tamu Massif egyáltalán nem lehet pajzsvulkán

A Tamu Massif Japán keleti partjaitól körülbelül 1600 kilométerre fekszik és a legnagyobb tagja egy ott húzódó víz alatti hegyvonulatnak. Az amerikai kutatócsoport még 2013-ban jelentette be – szintén a Nature Geoscience tudományos folyóiratban –, hogy az óriási pajzsvulkán területe több mint 300 ezer (pontosan 30 085) négyzetkilométer, amely valószínûleg víz alatti vulkánkitörésekkel alakult ki körülbelül 130-145 millió éve.

Akkor a szakemberek biztosak voltak abban, hogy „ez a legnagyobb egyedi pajzsvulkán, amelyet valaha felfedeztek a Földön". A kutatók a legfrissebb vizsgálataik eredményeként arra a következtetésre jutottak, hogy a korábbi kijelentés hibás lehetett, mert nagyon úgy tûnik, hogy a Tamu Massif egyáltalán nem pajzsvulkán. Eszerint a koronát visszakapta a Hawaii-szigeteken lévõ Mauna Loa, ami körülbelül 60-szor kisebb nála.

Egy óriási, víz alatti hegyvonulat részét képezi

A pajzsvulkánok az alakjukról kapták a nevüket: lapos, a területükhöz képest alacsony képzõdmények: akkor alakulnak ki, amikor anyaguk, az igen híg bazaltláva túlfolyik a lávató peremén, lezúdul és szétterül a hegyoldalon. Nevüket a tipikus alakjukról kapták, mivel szélesen elterülõ, nagy kiterjedésû alapokkal rendelkezõ, kis emelkedésû domborulatok.

Többek között a Mauna Loa is egy pajzsvulkán. Hat éve a kutatók még úgy gondolták, hogy a Tamu Massif is ugyanígy alakulhatott ki, ám az új kutatások szerint tévedtek. A most publikált dokumentum inkább arra utal, hogy ez egy sekély vulkáni rendszer, enyhén lejtõs oldallal, ami a különbözõ tektonikus lemezek között húzódik. Ez a hatalmas rendszer bizonyos értelemben tényleg a világ legnagyobb vulkánjára engedne következtetni a formáját tekintve, ám a vizsgált vulkanikus jelenségek nem erre utalnak. A kutatók szerint akkor formálódhatott, amikor a folyamatos vulkáni tevékenység miatt a magma lassan „felnyomakodott", és olyan anyagot eredményezett, ami a kiömlése során a pajzsvulkánhoz hasonlóan szétterült a tengerfenéken.

Ezt bizonyítják a területen tapasztalt „mágneses anomáliák" is, amelyek a mérések szerint egyáltalán nem hasonlítanak egy pajzsvulkán mágneses terepvonalaihoz. Ez azt jelentheti, hogy a Tamu Massif önmagában nem egyetlen, önállóan kialakult vulkán, hanem csak a részét képezi egy óriási, víz alatti hegyvonulatnak.
pajzsvulkán Tamu Massif Mauna Loa vulkán Hawaii